LISTA DOCUMENTELOR NECESARE PENTRU AVIZARE

În vederea obținerii avizului pentru deșfășurarea activităților de prestări servicii funerare, eliberat de Consiliului Local al comunei Găgești, firmele prestatoare de servicii funerare depun la sediul Primăriei comunei Găgești, Compartimentul Relatii cu Publicul si Registratura următoarele documente:

1. Cerere tip ( Conform Anexei I);
2. Certificatul de înregistrare eliberat de O.N.R.C.;
3. Certificatul constatator (activităţi cod CAEN) - pentru punctul de lucru eliberat

de O.N.R.C;

1. Actul de deţinere al spaţiului (extrasul de carte funciară, pentru informare, actualizat la zi, act de proprietate spaţiu, act de proprietate teren + autorizaţie de construire spaţiu, contract de închiriere valabil pe anul în curs înregistrat la A.N.A.F., contract de comodat, copie dupa autorizaţia de construire privind schimbarea destinaţiei spaţiului – dacă este cazul);
2. Autorizația sanitară de funcționare emisă de către D.S.P.;
3. Dovada că nu are datorii restante la bugetul de stat, bugetul asigurărilor sociale de stat și bugetul local;
4. Dovada că are constituit fondul de garantare sau asigurarea de malpraxis;
5. Contracte de muncă pentru cel putin 3 angajați cu competențe specifice necesare în conformitate cu prevederile HG nr.741/2016;
6. Contract cu firme specializate pentru colectarea deșeurilor menajere și a deșeurilor rezultate din activitatea de îmbalsamare/tanatopraxie, asimilabile deșeurilor medicale;

# Condiții de eligibilitate

Consiliul local eliberează avizul operatorului care îndeplinește următoarele condiții:

1. Are capacitatea financiară și profesională necesară;

Conform art. 27, alin (1) din Legea nr. 102 din 8 iulie 2014 privind cimitirele, crematoriile umane și serviciile funerare- Capacitatea financiară constă într-un fond de garantare constituit pentru plata despăgubirilor datorate în cazul neîndeplinirii sau al îndeplinirii defectuase a prestărilor de servicii funerare.

1. Dispune de spațiul corespunzător pentru desfășurarea obiectului de activitate în condiții decente;
2. Personalul angajat cu atribuții în prestarea de servicii funerare, pregătirea cadavrului și efectuarea de îngrijiri mortuare are competențe specifice necesare, conform prevederilor Normelor tehnice și sanitare privind serviciile funerare, înhumarea, incinerarea, transportul, deshumarea și reînhumarea cadavrelor umane, cimitirele, crematoriile umane, precum și criteriile profesionale pe care trebuie să le îndeplinească prestatorii de servicii funerare și nivelul fondului de garantare. Se exceptează de la cerința de competență specific persoanele care lucrează în contabilitate, agenți de marketing, șoferi, persoanele care executeă/decorează monumente funerare sau comercializează obiecte funerare;
3. Prestatorul de servicii funerare are cel puțin **3 angajați**, astfel:

-un transportator cu diplomă de absolvire a programului de formare teoretică și practică în urma căruia a obținut dreptul de liberă practică, in conformitate cu prezentele norme, angajat cu contract de muncă, cu dreptul de a completa și semna certificatul de îmbălsămare,

-minimum 2 persoane angajate cu normă întreagă, cu efectuarea transportului

decedatului;

1. Nu are datorii restante la bugetul de stat, bugetul asigurărilor sociale de stat și bugetul local și are **constituit fondul de garantare**;

-Fondul de garantare este constituit pentru plata despăgubirilor datorate în cazul neîndeplinirii sau îndeplinirii defectuoase a prestărilor de servicii funerare.

-Nivelul fondului de garantare se stabileşte la nivelul contravalorii a cinci ajutoare de înmormântare, cu obligativitatea majorării acestui fond în funcţie de actualizările anuale ale cuantumului acestui ajutor şi de realimentare în cazul plăţii de despăgubiri.

# Constituie fond de garantare:

- suma depusă într-un cont special la banca la care operatorul economic are deschis contul curent;

-garanţia bancară sau asigurarea de malpraxis încheiată la valoarea fondului de garantare stabilit prin hotărâre a Guvernului.